ইরিনা শায়েকের সঙ্গে ক্রিশ্চিয়ানো রোনাল্ডোর সম্পর্ক নষ্ট হওয়ার কারণ কি আমল সাবের? পর্তুগিজ মহাতারকার সঙ্গে সম্পর্ক নষ্ট হওয়ার পরে ইরিনা শায়েক বলেছিলেন, ‘‘রোনাল্ডো অবিশ্বাসী প্রেমিক।’’ ইরিনা ঠিকই বলেছিলেন। তাঁদের চার বছরের সম্পর্ক নষ্ট হওয়ার কারণ মরোক্কান সুন্দরী আমল সাবের। 
রোনাল্ডোকে নিয়ে নতুন কাহিনি প্রকাশ করেছেন তিনি। ইরিনা শায়েকের সঙ্গে সম্পর্ক শেষ হওয়ার অব্যবহিত পরেই আমল সাবেরের সঙ্গে রাত কাটান রোনাল্ডো। এমনটাই দাবি করেছেন মরোক্কান টপলেস সুন্দরী। 
যদিও রোনাল্ডো এই প্রসঙ্গে একটি শব্দও খরচ করেননি। ২৬ বছর বয়সি আমল সাবের সেই কোন ছোটবেলায় মরোক্কো থেকে স্পেনে চলে এসেছিলেন। রোনাল্ডোকে নিয়ে তিনি যা শুনিয়েছেন, তাতে ইরিনার সঙ্গে বিচ্ছেদ হওয়ার দিনকয়েকের মধ্যেই রিয়াল মাদ্রিদ তারকার বাড়িতে আমন্ত্রিত ছিলেন সাবের। 
রোনাল্ডোর সঙ্গে একযোগে শ্যাম্পেন পানও করেন তিনি। সাবের স্বয়ং বলছেন, ‘‘আমি সামান্য মদ্যপ ছিলাম। রোনাল্ডোর বাড়িটার কথা বেশ মনে আছে। ঘরটা ছিল অন্ধকারাচ্ছন্ন এবং ধূসর। রোনাল্ডোর বেডরুমে আমি বসেছিলাম। ওর বিছানা বেশ বড় এবং সুন্দর। বিশাল একটা টেলিভিশন ছিল। আর ছিল ইরিনা শায়েকের বিরাট একটা ছবি।’’  পরের দিন ভোর পাঁচটা পর্যন্ত রোনাল্ডোর বাড়িতে ছিলেন সাবের। ইরিনা ও রোনাল্ডোর সম্পর্ক নষ্ট হওয়ার অন্যতম কারণ তিনি বলে মনে করেন সাবের। রোনাল্ডোর সঙ্গে নিশিযাপনের আগে তাঁকে মেসেজও পাঠান সাবের। কিন্তু সেই মেসেজ ব্লক করে দেন রোনাল্ডো। রিয়াল তারকার সঙ্গে রাত কাটানো প্রসঙ্গে সাবের বলছেন, ‘‘প্রথম রাতের অভিজ্ঞতা বেশ মধুর। ওই রাতে আমরা বেশ অন্তরঙ্গ ছিলাম। সেই স্মৃতি কে ভুলতে পারে?’’